#



**ΕΛΛΗΝΙΚΗ ΔΗΜΟΚΡΑΤΙΑ**

 **ΕΠΙΜΕΛΗΤΗΡΙΟ ΧΙΟΥ**

**Ταχ. Δ/νση : Φιλ. Αργέντη 8 Χίος, 5 Απριλίου 2016**

 **82 100 - Χίος Αριθμ. Πρωτ. 364**

**Τηλέφ. : (22710) 44330, 44331**

**ΦΑΞ : (22710) 44332**  Προς: 1) κ. Θοδωρή Δρίτσα

**e-mail :** **epimelit@otenet.gr** Υπουργό Ναυτιλίας και

 Νησιωτικής πολιτικής

 2) κ. Χρήστο Σπίρτζη

 Υπουργό Μεταφορών

 Επικοινωνιών & Δικτύων

 Κοινοποίηση: 1)Βουλευτές Χίου

 κ. Ανδρέα Μιχαηλίδη

 κ. Νότη Μηταράκη

 2)Κ.Ε.Ε.Ε.

 3) Μ.Μ.Ε

 4)Λιμενάρχη Χίου

**ΘΕΜΑ: Ομαλή λειτουργία του κεντρικού λιμένος Χίου**

Αξιότιμε κε Υπουργέ,

Όπως έχετε πληροφορηθεί από την προηγούμενη Παρασκευή 1η Απριλίου, ο **κεντρικός λιμένας της Χίου** έχει ουσιαστικά καταληφθεί από μεγάλο αριθμό προσφύγων και μεταναστών, οι οποίοι αφού έφυγαν από το Κέντρο Ταυτοποίησης και Καταγραφής της ΒΙΑΛ μετέβησαν εκεί όπου και διανυκτερεύουν έκτοτε.

Αντιλαμβάνεστε ότι για ένα νησί όπως η Χίος, ***η κεντρική πύλη εισόδου ανθρώπων και εμπορευμάτων δεν μπορεί σε καμία περίπτωση να παραμένει αφενός κλειστή και αφετέρου εντός της ζώνης λιμένος να επικρατεί αναρχία, καθώς σε αυτήν βρίσκονται άτομα τα οποία είναι άγνωστο εάν έχουν ταυτοποιηθεί και καταγραφεί.***

Η κατάσταση στο χώρο του λιμανιού εγκυμονεί κινδύνους είτε από ενδεχόμενα επεισόδια μεταξύ προσφύγων και μεταναστών διαφορετικών εθνικοτήτων , είτε ακόμη και από κακόβουλη ενέργεια κάποιου τρίτου.

Ζητούμε να καταβληθεί κάθε δυνατή προσπάθεια ώστε με ειρηνικά μέσα να παραδοθεί σήμερα κιόλας το λιμάνι στους δημότες αλλά και επισκέπτες του νησιού μας .

Η ολιγωρία αναφορικά με τη διαχείριση συνολικά των θεμάτων που προκύπτουν από τις προσφυγικές ροές υποβαθμίζει τη ζωή τόσο των προσφύγων και μεταναστών όσο και των δημοτών του νησιού μας.

Παρακαλούμε για τις άμεσες ενέργειές σας, ώστε να ομαλοποιηθεί άμεσα η λειτουργία της κεντρικής πύλης εισόδου .

 Με εκτίμηση

 O Πρόεδρος

 Γεώργιος Γεωργούλης

Χίος, το Νησί της ΜΑΣΤΙΧΗΣ

##